text: [{"text_idx": "#000001", "text": "Ika-46 nga anibersaryo sa VFES, gisaulog online"}, {"text_idx": "#000002", "text": "Gisaulog sa mga kawani ug mga magtutudlo, uban ang mga tinun-an ug mga ginikanan, ang ika- cuarenta y sais nga anibersaryo sa Visca Foundation Elementary School (VFES) sugod niadtong Abril baynte nueve hangtud Mayo siyete niining tuiga. Ang tema sa maong kasaulogan mao ang \u201cSustaining Excellence in the New Normal.\u201d"}, {"text_idx": "#000003", "text": "Matud pa ni Mrs. Corina M. Sacro, ang principal sa VFES, \u201cBisan pa sa kalisod nga giatubang niining panahon tungod niining pandemya, wala kini mahimong babag sa pagpadayun sa maong selebrasyon.\u201d"}, {"text_idx": "#000004", "text": "Ang maong kasaulogan malampusong gipahigayon pinaagi sa sa Zoom, usa ka online platform, nga maoy nahimong instrumento aron makit-an kini sa mga katawhan, hilabi na kadtong adunay kalambigitan sa VFES, pinaagi sa FB page sa VFES."}, {"text_idx": "#000007", "text": "Sa iyang pakigpulong, si Tulin mipadayag nga bisan pa sa kalisod nga giatubang sa atong nasud, siya mapasalamaton sa mga magtutudlo sa VFES sa makanunayon niining pagserbisyo ngadto sa mga estudyante. Siya usab mibati sa kasakit nga natagamtaman karon sa mga ginikanan tungod niining pandemya."}, {"text_idx": "#000008", "text": "Bisan pa niini, iyang giawhag ang mga ginikanan, mga magtutudlo, ug mga estudyante nga kining COVID-19 pandemic nakahatag usab og mga oportunidad nga mabag-o ang kurikulum haum sa panginahanglan sa mga kabataan."}, {"text_idx": "#000009", "text": "Samtang si Ms. Darlyn Kristine Lauzon-Tecson mipadayag nga bisan pa og nawala ang naandan nga pagkat-on tungod sa mga panghitabo nga dili mapugngan, makab-ot gihapon ang mga katuyoan basta maningkamot ug magpursige."}, {"text_idx": "#000010", "text": "Sa maong convocation usab gihimo ang pagpanghatag sa mga plaque of appreciation ngadto sa mga tawo nga nagahatag ug padayun nga nagsuporta, ug ingon man ang mga miaging chairmen, ug principal sa administrasyon sa maong eskwelahan."}, {"text_idx": "#000011", "text": "Agi\u2019g pagtak-op sa selebrasyon, gihatag usab ang mga awards, prizes, ug certificates niadtong Mayo siyete sa mga misalmot sa mga pasundayag."}, {"text_idx": "#000012", "text": "DILG, gimandoan ang mga LGU nga dili usa i-anunsyo ang brand sa COVID-19 vaccine nga itanyag!"}, {"text_idx": "#000014", "text": "Earth Day, gisaulog karong adlawa!"}, {"text_idx": "#000017", "text": "Subling nakabaton og bag-ong partner institution ang Visayas State University gikan sa nasud sa Japan. Ning bag-ohay pa lang, naglagda"}, {"text_idx": "#000020", "text": "VSU nakuha ang pinakataas nga lebel sa AACCUP institutional accreditation"}, {"text_idx": "#000021", "text": "Mga bandera sa international partners sa VSU, gi-bida atol sa flag raising ceremony"}, {"text_idx": "#000023", "text": "IHK, gisaulog ang ika-kwarentay sais nga anibersaryo pinaagi sa usa ka outreach program"}, {"text_idx": "#000024", "text": "VSU, subling nag-top sa VetMed licensure exam"}]